മോദിയുടെ നേതൃത്വം ഭാരതത്തിന് പൂര്ണ്ണ സ്വാതന്ത്ര്യം നല്കിയെന്ന് സിപിഎമ്മിനും ബോധ്യമായി: കെ സുരേന്ദ്രന് നരേന്ദ്രമോദി അധികാരത്തില് വന്നതിന് ശേഷമാണ് ഭാരതത്തിന് പൂര്ണ്ണ സ്വാതന്ത്ര്യം ലഭിച്ചതെന്ന് സിപിഎമ്മിനും ബോധ്യമായതായി ബിജെപി സംസ്ഥാന അദ്ധ്യക്ഷന് കെ സുരേന്ദ്രന്. എഴുപത്തിനാലു വര്ഷമായി ആഘോഷിക്കാത്ത സ്വാതന്ത്ര്യം സിപിഎം ഇപ്പോള് ആഘോഷിക്കുന്നത് സ്വാഗതാര്ഹമാണ്. ഇതുവരെ സ്വാതന്ത്ര്യം ലഭിച്ചിട്ടില്ലെന്ന് പറഞ്ഞവര് സ്വാതന്ത്ര്യം ആഘോഷിക്കുന്നത് ആഹ്ളാദകരമാണ്. യുവമോര്ച്ചയുടെ മാരത്തോണ് യുവ സങ്കല്പ്പയാത്ര കവടിയാര്, ഗാന്ധിപാര്ക്കില് ഉദ്ഘാടനം ചെയ്യുകയായിരുന്നു അദ്ദേഹം. ദേശീയപതാക ഉയര്ത്താന് സിപിഎമ്മിന്്റെ മുതിര്ന്ന നേതാക്കള് എത്തിയില്ലെങ്കിലും അടുത്ത വര്ഷം മുതല് അവരും പങ്കാളികളാവും. അഞ്ചു വര്ഷം കഴിഞ്ഞാല് സിപിഎം വന്ദേമാതരം ചൊല്ലാനും തുടങ്ങും. സബ്കാസാത് സബ്കാവികാസ് എന്ന നയം മോദി സര്ക്കാര് വിജയകരമായി മുന്നോട്ട് കൊണ്ടു പോവുകയാണ്. മോദിയുടെ കീഴില് ഒറ്റക്കെട്ടായി രാജ്യം പുരോഗതിയിലേക്ക് കുതിക്കുകയാണ്. അഴിമതി രഹിതമായതും സുതാര്യവുമായ ഭരണ സംവിധാനമാണ് രാജ്യത്തുള്ളത്. പാവപ്പെട്ടവര്ക്കൊപ്പം നില്ക്കുന്ന സര്ക്കാരാണെന്നത് അഭിമാനാര്ഹമാണെന്നും സുരേന്ദ്രന് പറഞ്ഞു. യുവമോര്ച്ചാ ജില്ലാ അദ്ധ്യക്ഷന് ആര്.സജിത്ത് അദ്ധ്യക്ഷനായി. ബിജെപി ജില്ലാ പ്രസിഡന്്റ് വി വി രാജേഷ്, യുവമോര്ച്ച സംസ്ഥാന ജനറല് സെക്രട്ടറി ബി എല് അജേഷ്, ജില്ലാ ജനറല് സെക്രട്ടറിമാരായ നന്ദു പാപ്പനംകോട്, കരമന പ്രവീണ് എന്നിവര് സംസാരിച്ചു.